REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj: 06-2/148-14

20. jun 2014. godine

B e o g r a d

Odbor za poljoprivredu, šumarstvo i vodoprivredu na sednici održanoj dana 20.06.2014. godine, a na osnovu člana 56. stav 1, alineja 3 donosi:

Z A K Lj U Č A K

u vezi rešavanja problema u stočarstvu i veterini povodom nastale situacije ograničenja izvoza mesa i proizvoda od mesa u zemlje članice Carinskog saveza

I

1. Odbor je na svojoj sednici dana 20.06.2014.godine konstatovao da se u dužem nizu godina, a na štetu poljoprivrede, stočarstva i stočara u Srbiji podriva ekonomska moć zemlje uništavanjem stočnog fonda u korist uvoznog i izvoznog lobija.
2. Odbor je na svojoj sednici podržao napore svih za rešavanje problema nastalog u izvozu mesa i proizvoda od mesa u zemlje članice Carinskog saveza. Odbor je još ranije pokrenuo inicijativu kod zvaničnih predstavnika Ruske federacije da se u međusobnim kontaktima prevaziđe problem uz obećanje da će se celokupan slučaj ispitati i da će se doneti konkretni predlozi za rešavanje spora. Izveštaji koji su bili dostupni Odboru su iscrpno anlaizirani i pozvani su Ministarstvo poljoprivrede i zaštite životne sredine i Direktor uprave za veterinu da podnesu iscrpne izveštaje sa konretnim merama za rešavanje nastalog problema.
3. Odbor je zaključio da je potrebnio doneti konkretne mere koje bi dovele do stabilizacije spoljnotrgovinskih odnosa sa Ruskom federacijom. Preispitati rad svih organa i odgovornh lica u Upravi za veterinu sa rukovodećih mesta s obzirom na nastalu destabilizaciju Protokola o saradnji sa Ruskom federacijom
4. Odbor nije imao za cilj prebacivanje odgovornosti na direktne proizvođače i niže činovnike u lancu komandovanja i donošenja odluka:

-proizvodni objekti, iako postoji i njihova odgovornost, ne mogu da snose posledice proistekle neodgovornom i neprofesionalnim radom odgovornih lica inspekcijskih službi i Uprave za veterinu

-Odbor nema za cilj gašenje proizvodnih objekata i njihovo prislino zatvaranje vać njihovo razvijanje i usaglašavanje sa zahtevima zemalja uvoznica;

-Odbor ima za cilj razvijanje primarne stočarske proizvodnje uz punu zaštitu prava stočara i stimulaciju njihove proizvodnje, a ne kao što je trenutna situacija, zaštitu privilegovanog položaja uvoznika i reeksport stočarskih proizvoda. Evidentan je enormni uvoz proizvoda i sirovina poreklom od mesa zaklanih životilja sumnjivog porekla i kvaliteta radi dorade i prerade a u cilju izvoza. Sve to ima za posledicu gašenje stočarske proizvodnje u Reublici Srbiji

-Republika Srbija ulaže velika sredstva u zdravstvenu zaštitu životinja (na godišnjem nivou isplaćuje se oko 2.000.000.000 dinara iz budžeta Republike Srbije veterinarima za obavljanje poslova zdravstvene zaštite životinja) a u isto vreme se vrši uvoz životinja, mesa i proizvoda od mesa sumnjivog zdravstvenog stanja i kvaliteta, dok naši stočari nemaju mogućnost plasmana svojih životinja u proizvodne pogone s obzirom da su cene uvoznih sirovina sumnjivog kvaliteta nerealno niske

1. Predlaže se ispitivanje odgovornosti i sankcionosanje svih odgovornih lica u lancu komandovanja inspekcijskih službi i Uprave za veterinu s obzirom da postoji mogućnost da su svojim neprofesionalnim radom odgovornio za nastalu situaciju.

U prilogu ovog Zaključka Odbor dostavlja po tačkama spisak primedbi stručnjaka i članova Odbora svim zainteresovanim stranama. Odboru je predloženo i Odbor prihvata novu sednicu sa ovom temom i prihvata eventualno organozovanje javnog slušanja. Odbor će zaključke dostaviti Vladi i nadležnim organima.

PREDSEDNIK ODBORA

Marijan Rističević s.r.

PRILOG

1. Napisan Zakon o veterinarstvu 2005 godine, tekst nedorečen sa velikom manjkavostima posebno u kaznenom delu koji ograničava rad veterinarskih inspektora. Sam tekst nije usaglašen sa ostalim zakonima i preklapaju se u mnogim odredbama i to sa Zakonom o bezbednosti hrane i Zakonom o dobrobiti životinja. Zakon o bezbednosti hrane sa nejasnim odrebama nadležnosti u kontroli hrane životinjskog porekla. Zakon o veterinarstvu davno prevaziđen i predstavlja ograničavajući faktor za mnoge pravilnike koji se usklađuju sa EU propisima i čija je transpozicija neophodna radi usaglašavanja propisa sa EU radi pristupanja.
2. Pravilnici koji proističu iz zakona o veterinarstvu većinom zastareli, još su u primeni Pravilnici koji proističu iz Zakona o zdravstvenoj zaštiti žibvotinja koji je bio u primeni od 1991. do donošenja Zakona o veterinarstvu.
3. Uvođenje HCCP-a nije do kraja sprovedeno i dodatno je opteretilo male proizvođače.
4. Pravilnik koji se odnosi na uslove držanja životinja koji proističe iz Zakona o veterinarstvu nepotrebno zahteva da se svi vlasnici životinja koji hoće da registruju farmu se izlažu troškovima podnošenja zahteva Upravi za veterinu i dobijanju rešenja o ispunjenosti veterinarsko sanitarnih uslova a ne primenjuje se pravilnik koji proističe iz Zakona o dobrobiti životinja koji propisuje osnovne uslove dobrobiti životinja i nezahteva podnošenje zahteva za dobijanje saglasnosti-rešenja Uprave za veterinu.
5. Loš zakon o bezbednosti hrane, nikako da se završe izmene i dopune postojećeg teksta.
6. Pravilnik kojim se reguliše način izdavanja uverenja o zdravstvenom stanju životinja koje se stavljaju u promet proističe iz Zakona o zdravstvenoj zaštiti životinja, bio na snazi od 1991 godine i kao takav apsolutno neusaglašen sa potrebama praćenja kretanja životinja.
7. Loš i nezakonit konkurs za dodelu terena veterinarskim stanicama po programu mera zdravstvene zaštite životinja, započet početkom 2013 godine i tek sad se završava uz veliki broj proceduralnih grešaka. Trebalo je da se raspiše za period 2013-2015 obzirom da je predhodni istekao 2012 godine. Sada se završava i to u 2014 godini.
8. Vakcinacija svinja protiv Klasične Kuge Svinja se i dalje radi iako je njen prestanak jedan od osnovnih preduslova za izvoz svinja i mesa zaklanih svinja u zemlje EU. Nema plana kada se sa vakcinacijom prestaje i pored IPA projekta koji traje više godina i čiji cilj je bio postupni prestanak vakcinacije. Sam projekat je okvirne vrednosti 6.000.000, Eura. Nepoznati rezultati projekta i gde su pare završile.
9. U vreme njihovog mandata, zadnjih 10 godina iako se sprovodi program mera zdravstvene zaštite životinja o trošku budžeta Republike Srbije nismo smanjili broj životinja obolelih od Leukoze i TBC-tuberkuloze, čak imamo povećanje obolelih od Bruceloze. Sredtva koja se isplaćuju veterinarskim stanicama za poslove sprovođenja programa mera zdravstvene zaštite životinja na godišnjem nivou premašuju iznos od 2.000.000.000,00 dinara.
10. Nerešen pravni status 12 Naučnih i Specijalističkih veterinarskih instituta. Nacionalna referentna laboratorija u Batajnici nije u funkciji iz nepoznatih razloga i pitanje je kada će proraditi iako su ogromna sredstva uložena u nju.
11. Nedovolja kontrola uvoznika i uvoznih pošiljki što dovodi do uvoza životinja sumnjivog zdravstvenog statusa, u pojedinim slučajevima i obolelih od zaraznih bolesti kao i pošiljaka sirovina i proizvoda životinjskog porekla nebezbednih za ishranu ljudi.
12. Nedovoljna inspekcijska kontrola odnosno kontrola bez plana što se odražava stalnim problemima koji se manifestuju u novinskim člancima i daje sliku službe koja nema kontrolu nad poljem svog rada.
13. Nepoštovanje izveštaja Ruske federacije i dovođenje u spor sa Carinskom federacijom i delimične obustave izvoza.
14. Ne postoji sledljivost proizvoda životinjskog porekla u celokupnom lancu proizvodnje od životinje preko klanice i proizvodnih pogona do prodaje iako se o tome stalno govori i najavljuje od starne predstavnika Uprave za veterinu.
15. Kategorizacija objekata za klanje životinja nije urađena i pitanje je kada će se završiti. Započet IPA projekat koji ima za cilj da se kategorizacija uvede u naše propise.
16. Nepoznati rezultati monitoringa i ispitivanja na štetne materije životinja, mesa i proizvoda od mesa.
17. Javnost se slabo ili bolje rečeno nikako ne informiše o aktivnostima Uprave za veterinu i veterinarske inspekcije sem u slučajevima izbijanja raznih afera o kojima smo svakodnevno informisani preko različitih medija od Aflatoksina, neregularnog izvoza u Rusku federaciju, delimične obustave izvoza za Rusku federaciju, klanja životinja na otvorenom, trovanja dece neispravnim konzervama (histamin), stavljanja u promet mesa leševa uginulih životinja....